**Դորիս Իթոն Թրևիս** (անգլ.՝ Doris Eaton Travis, մարտի 14, 1904(1904-03-14), Նորֆոլկ, Վիրջինիա, ԱՄՆ - մայիսի 11, 2010(2010-05-11)[…], Միչիգան, ԱՄՆ), ամերիկացի դերասանուհի, պարուհի, Բրոդվեյի աստղ և խորեոգրաֆ։ Եղել է «Զիգֆելդի խենթությունները» շոուի՝ մինչև 2000-ական թվականները կենդանի մնացած աստղերից վերջինը։

Կենսագրություն
--------------

Դորիս Իթոնը դեռևս երեխա ժամանակ բեմում սկսել է հանդես գալ պարային համարներով, իսկ 13 տարեկան հասակում առաջնաելույթ է ունեցել Բրոդվեյում։
Մեկ տարի անց հրավիրվել է Բրոդվեյի հանրաճանաչ՝ «Զիգֆելդի խենթությունները» շոուին՝ դառնալով բազմաթիվ երիտասարդ հայտնի դերասանուհիներից մեկը, որոնց անվանում էին *«Զիգֆելդի աղջիկներ»*։ 1921 թվականին Դորիս Իթոնը մեծ էկրանին առաջնաելույթը է ունեցել համր ֆիլմերից մեկում, իսկ հաջորդ տասնամյակում նկարահանվել է ևս տասը կինոնկարներում։

1930-ականներին շարունակել է հայտնվել Բրոդվեյում, իսկ կարիերան ավարտելուց հետո Արթուր Մյուրեյի հետ Դետրոյթի տեղական հեռուստատեսությունում դարձել է պարի հրահանգիչ։ Մյուրեյի հետ աշխատելու հետագա երեսուն տարիների ընթացքում Դորիս Իթոնը դարձել է ԱՄՆ-ի ամենահայտնի և ազդեցիկ պարուսույցներից մեկը՝ իր ղեկավարման տակ համախմբելով մոտ 20 պարային դպրոց։ Նրա աշակերտներից մեկը՝ Պոլ Թրևիսը, 1949 թվականին դարձել է նրա ամուսինը։

Թոշակի անցնելուց հետո Թրևիսը ամուսնու հետ բնակություն է հաստատել Օկլահոմայի ագարակատանը՝ ժամանակ առ ժամանակ վերադառնալով իրենց դպրոցները երիտասարդ արտիստներին հրահանգելու համար։ 1998 թվականին վերադարձել է Բրոդվեյ, որտեղ հետագա մի քանի տարիների ընթացքում հաղթանակով հանդես է եկել «Easter Bonnet Compilation» երաժշտական շոուում։ Դորիս Իթոն Թրևիսը այդ շոուի յուրահատուկ թալիսմանն էր և 94 տարեկան հասակում նրա պարը ուղեկցվել է բազմաթիվ ծափահարություններով։

1999 թվականին 65 տարվա ընդմիջումից հետո նորից հայտնվել է մեծ էկրանին «Մարդը լուսնի վրա» ֆիլմում խաղացած փոքր դերով։ Կյանքի վերջին տարիներին Դորիս Իթոն Թրևիսը շարունակել է երևալ հանրությանը՝ մասնակցելով հասարակական ելույթներին, ինչպես նաև վավերագրական ֆիլմերի նկարահանումներին։ 2010 թվականի մայիսի 11-ին 106 տարեկան հասակում 1920-ական թվականների Բրոդվեյի աստղերից վերջինը մահացել է անոթալայնանքից։

Ծանոթագրություններ
------------------

1. 1 2 3 4 5 6 7 8  Internet Broadway Database — 2000.
2. 1 2
3. ↑  Wilson, Victoria (January 1999). «Doris Eaton Travis, a former Ziegfeld Follies dancer». Interview. Վերցված է 2008 թ․ փետրվարի 6-ին. `{{cite web}}`: Italic or bold markup not allowed in: `|publisher=` (օգնություն)
4. ↑  Simonson, Robert (2004 թ․ ապրիլի 17). «Nearly) Oldest Living Ziegfeld Girl Tells All: 100-Year-Old Doris Eaton Visits New Amsterdam Once More». Playbill Online. Արխիվացված է օրիգինալից 2012 թ․ ապրիլի 25-ին. Վերցված է 2008 թ․ փետրվարի 6-ին. `{{cite web}}`: Italic or bold markup not allowed in: `|publisher=` (օգնություն)
5. ↑  «Doris Eaton Travis at the Internet Movie Database». Արխիվացված է օրիգինալից 2012 թ․ ապրիլի 25-ին. Վերցված է 2008 թ․ փետրվարի 6-ին.
6. ↑  «Playbill: Doris Eaton Travis, Among the Last of the Ziegfeld Girls, Dead at 106». Արխիվացված է օրիգինալից 2010 թ․ մայիսի 15-ին. Վերցված է 2010 թ․ մայիսի 12-ին.
7. ↑  Obituaries in Nytimes
8. ↑  Doris Eaton Travis, Last of the Ziegfeld Girls, Dies at 106 — Biography — NYTimes.com

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Internet Broadway Database · Internet Broadway Database · Internet Movie Database · ԿինոՊոիսկ · Find A Grave · WikiTree |
|  |
| Չափորոշչային վերահսկողություն | BNE: XX4955934 · GND: 128952970 · ISNI: 0000000115895554 · LCCN: no2003120620 · VIAF: 5998152 · WorldCat VIAF: 5998152 |

 |